
Европейският парламент,
–	като взе предвид проекта на решение на Съвета (07577/2024),
–	като взе предвид проекта на споразумение в рамките на Конвенцията на ООН по морско право за опазване и устойчиво използване на морското биологично разнообразие в зоните, разположени извън националните юрисдикции (12126/2023),
–	като взе предвид искането за одобрение, представено от Съвета в съответствие с член 192, параграф 1 и с член 218, параграф 6, втора алинея, буква а) от Договора за функционирането на Европейския съюз (C9‑0135/2024),
–	като взе предвид член 105, параграфи 1 и 4 и член 114, параграф 7 от своя Правилник за дейността,
–	като взе предвид становището на комисията по рибно стопанство,
–	като взе предвид препоръката на комисията по околна среда, обществено здраве и безопасност на храните (A9-0177/2024),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки.

